钦定古今图书集成/明伦汇编/氏族典/第092卷 > 《廖用贤尚友录》 > 于懋
## 钦定古今图书集成/明伦汇编/氏族典/第092卷 > 《廖用贤尚友录》 > 于懋

按《莱阳县志》：“懋字文勉，幼而颖敏超绝。天顺丁丑登
第，授工部虞衡司主事，监督临清关官砖，调吏部文
选司主事，迁员外。丁外艰，服除，补礼部祠祭司，升精
膳司郎中，寻升河南右参议，多善政。有中贵欲发临
漳古墓取珍藏，懋惕以律令而止。历任八年，服食如
寒士。巡按戴中疏荐清直，迁左参政，督理粮税，豪强”
屏迹。以耿介不阿，为人所谤，左迁广西参议。